রেল কর্মকর্তারা বলছেন, ঢাকা মেইল ট্রেনের এসি স্লিপার ট্রেনের বেশ কাটতি রয়েছে। প্রতিদিন ১৮টি করে মোট ৩৬টি টিকেট দেওয়ার পরও চাহিদা থাকে। অথচ রংপুরে টিকেট বিক্রি হয় ১ থেকে ১০টি। অন্যদিকে ঢাকা মেইলে পুরোপুরি এসি কোন কোচ নেই। শুধুমাত্র একটি সিদ্ধান্তের কারণেই প্রতিমাসে ৯ থেকে ১০ লাখ টাকা লোকসান গুনতে হচ্ছে রেলকে। তাদের মতে, এসি স্লিপার কোচটি ফের ঢাকা-চট্টগ্রাম রুটে চলাচলের সিদ্ধান্ত নিলে লোকসান কাটিয়ে ওঠা সম্ভব।